૨. કોઈ વસ્તુ સારી છે કે ખરાબ એ તો એ વસ્તુ આપણને કામની છે કે નહિ તેના ઉપર આધાર રાખે છે. ઉદાહરણ તરીકે, અમુક અણુઓનું જૂથ ભેગા મળીને આપણને મનપસંદ એવી કેરી બનાવે છે. પરંતુ જયારે તે અણુઓના જૂથનું વિઘટન થાય છે અને બીજા રસાયણો સાથે પ્રક્રિયા કરી મળમૂત્ર બને છે ત્યારે તે આપણા માટે ગંદા બની જાય છે. પણ મૂળ તથ્યમાં તો આ બધી પ્રક્રિયા પ્રકૃતિના વિવિધ પ્રકારના અણુઓના થતા જુદાજુદા સંયોજનો (combinations) છે. હવે અમારું પણ આ પૃથ્વી પર જીવનલક્ષ્ય છે, આથી અમે પણ દરેક વસ્તુનું વિશ્લેષણ અમારા જીવનલક્ષ્યના સંદર્ભમાં કરીએ છીએ અને અમુક વસ્તુઓનો સ્વીકાર કરી બાકીની વસ્તુઓનો અસ્વીકાર કરીએ છીએ. જે વસ્તુઓનો અમે અસ્વીકાર કરીએ છીએ એ વસ્તુઓ અમારા માટે ગંદી અથવા તો કચરા સમાન છે અને જે વસ્તુઓનો અમે સ્વીકાર કરીએ છીએ તે વસ્તુઓ અમારે માટે સારી છે. પરંતુ ઈશ્વરને આવું કોઈ કામ કરવાનું હોતું નથી અને આથી ઈશ્વર માટે કોઈપણ વસ્તુ ગંદી નથી. એનાથી ઉલટું, ઈશ્વરનું કામ આપણાથી ભિન્ન છે – ન્યાયી રીતે આપણને મુક્તિ મેળવવામાં મદદ કરવી – આથી ઈશ્વરના આ સમગ્ર સર્જનમાં એવી કોઈપણ વસ્તુ નથી કે જેને ઈશ્વરનો સ્પર્શ ન હોય..